Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: költségvetésnek biztosítania. (Erre utal egyébként az 1999. évi LIII. törvény 16. §-ához fûzött miniszteri indokolás is.)
Paragraph Index: 1256

3. A Kamara tehát – mint az Avtv. hatálya alá esõ, „jogszabályban meghatározott egyéb közfeladatot ellátó szerv” – az újságíró által feltett valamennyi kérdésre az Avtv. rendelkezéseit figyelembe véve köteles válaszolni. Az újságíró kérdéseinek egy része a kamarai tisztségviselõk anyagi juttatásaira vonatkozik. Az Avtv. jelenleg hatályos szabályai szerint ezek személyes adatok, amelyek nyilvánosságra hozásához – eltérõ törvényi szabály hiányában – az érintett hozzájárulására van szükség. Felhívom szíves figyelmét, hogy az Országgyûlés éppen most tárgyalja az Avtv. módosításáról szóló törvényjavaslatot, amelynek egyik rendelkezése szerint – a törvény hatálybalépése után – közérdekbõl nyilvános adatnak minõsül majd a közfeladatot ellátó szervek feladat- és hatáskörében eljáró személyek feladatkörével összefüggõ személyes adatai, beleértve tehát azok juttatásait is. E szabály alól majd csak törvény tehet kivételt. Budapest, 2005. április 5. Üdvözlettel: Dr. Péterfalvi Attila (488/K/2005) [Állásfoglalás: a kórházi gyógyító tevékenység minõségi mutatóit az OEP még nem dolgozta ki] […] Tisztelt […]!

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes